ขอให้ปรับปรุงการเดินรถโดยสารประจำทางของบริษัทสมาร์ทบัส สาย 126. ศูนย์ราชการฯ แจ้งวัฒนะ - คลองตัน ประเภทรถโดยสารประจำทางปรับอากาศสีฟ้า เนื่องจากล่าสุดวันที่ 10 กรกฎาคม 2566 เวลา 16.00-17.30 น. ข้าพเจ้าและผู้โดยสารท่านอื่น ๆ รอใช้บริการรถโดยสารฯเที่ยวออกจาก ศูนย์ราชการฯ แจ้งวัฒนะ รอตั้งแต่เวลา  16.00-17.30 น แต่ไม่มีรถโดยสารฯวิ่งให้บริการ จากปัญหาที่รถโดยสารขาดระยะ ทำให้ข้าพเจ้าและผู้โดยสารท่านอื่น ๆ ได้รับความเดือดร้อนเสียเวลาและเสียค่าใช้จ่ายในการต่อรถ ซึ่งข้าพเจ้าเพิ่งประสบเหตุในลักษณะนี้เป็นครั้งแรก แต่ปัญหาเดิม ๆ ที่ประสบบ่อยครั้งคือ รถโดยสารมาล่าช้าไม่ตรงกับตารางเวลาที่ได้ระบุไว้ เช่น ข้าพเจ้าออกมารอเวลาประมาณ 16.05 น.แต่รถมา 17.00 น.ปัญหานี้ข้าพเจ้าพบเจอมาแล้ว 2 ครั้ง ส่งผลให้ได้รับความเดือดร้อนและไม่สะดวกในการเดินทาง จึงประสงค์ให้หน่วยงานที่เกี่ยวข้องแก้ไขปัญหาโดยเพิ่มความถี่ในการปล่อยรถโดยสาร เพื่อให้เพียงพอต่อความต้องการเดินทางของประชาชน